stanford-oval/wikipedia huggingface dataset:
קורג (מדינה)
ממשל ושלטון

מדינת קורג הוגדרה מדינה חלק ג', סיוג שהתייחס לחלקי הנספח לחוקת הודו שהגדיר את מעמד המדינות השונות ואשר המדינות שנכללו בו היו בשליטתה הישירה של ממשלת הודו, והועמד בראשה נציב ראשי. בירת המדינה הייתה מדיקרי (אנ').
הבחירות הראשונות בקורג נערכו ב-1952. הקונגרס הלאומי ההודי, שתמכה באיחוד המדינה עם מדינת מייסור, זכתה ב-15 מושבים, בעוד מפלגת טקאדי, שהתנגדה לאיחוד, קיבלה את תשעת המושבים הנותרים.
הערות שוליים

1 2  Cahoon, Ben. "Indian states since 1947". www.worldstatesmen.org.
↑  "When Kodagu merged with Mysore: A short political history of the region". 12 באוגוסט 2020. {{cite web}}:  (עזרה)
↑  Gayathri, M. B.; Mysore, University of (6 באפריל 1997). "Development of Mysore state, 1940-56". University of Mysore – via Google Books. {{cite web}}:  (עזרה)
↑  Ramaswamy, Harish (6 באפריל 2018). Karnataka Government and Politics. Concept Publishing Company. ISBN 9788180693977 – via Google Books. {{cite book}}:  (עזרה)
| המדינות והטריטוריות של הודו |
| --- | --- | --- |
| מדינות | אוטר פרדש • אוטראקהאנד • אודישה • אנדרה פרדש • אסאם • ארונאצ'ל פרדש • ביהר • ג'הרקאנד • גואה • גוג'ראט • הימאצ'ל פרדש • הריאנה • טמיל נאדו • טלנגאנה • טריפורה • מאדהיה פרדש • מניפור • מגהלאיה • מהאראשטרה • מיזוראם • מערב בנגל • נאגאלנד • סיקים • פנג'אב • צ'האטיסגאר • קרנאטקה • קרלה • ראג'סטאן |  |
| טריטוריות איחוד | איי אנדמן וניקובר • ג'אמו וקשמיר • דאדרה ונאגר האוולי ודאמאן ודיו • טריטוריית הבירה הלאומית דלהי • לדאק • לקשאדוויפ • פודוצ'רי • צ'אנדיגאר |  |
| מדינות לשעבר | איחוד המדינות המזרחיות • איחוד מדינות פטיאלה ופנג'אב המזרחית • אג'מר • אנדרה • בומביי • בופאל • בילספור • ג'אמו וקשמיר (מדינה) • היידראבאד • וינדהיה פרדש • טרוונקור-קוצ'ין • קוץ' ביהאר • מאדהיה בהרט • מדראס • מייסור • סאורשטרה • פנג'אב המזרחית • קוץ' • קורג |  |
| טריטוריות איחוד לשעבר | ארונאצ'ל פרדש • גואה, דאמאן ודיו • דאדרה ונאגר האוולי • דאמאן ודיו • הימאצ'ל פרדש • טריפורה • מיזוראם • נאגאלנד |  |
מפה של דרום הודו לפני חקיקת חוק הארגון מחדש של המדינות ב-1956. מדינת קורג בצבע ירוק כהה
צפרדע רפואית

| צפרדע רפואית |
| --- | --- |
 צפרדע רפואית מצויה
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: דו-חיים
סדרה:: חסרי זנב
משפחה:: חסרי לשוניים
סוג:: צפרדע רפואית
שם מדעי
 Xenopus ‏ואגלר, 1827

Xenopus fraseri
צפרדע רפואית או קסנופוס (שם מדעי: Xenopus) היא כינוי לסוג של צפרדעים ממשפחת חסרי לשוניים. סוג זה כולל בין 15 ל-20 מינים. צפרדעי הקסנופוס הן צפרדעים מימיות. להבדיל מרגליהן הקדמיות, בין אצבעות רגליהן האחוריות מתוחים קרומי שחייה. שלוש האצבעות שבכפות רגליהם הן בעלות טפרים. כמו יתר חברי המשפחה שלהן, אין להן לשון ובמקום זאת בפיהן שיניים. הן משתמשות באצבעותיהן על מנת להכניס מזון לפיהן. הן ניזונות מחרקים, מתולעים מדגים קטנים ואף מדו-חיים קטנים אחרים. עורן מפריש רעל המרתיע טורפים כמו נחשים, לוטרות או קורמורנים. הן מותאמות היטב לחיים במים, והן מסוגלות לשחות היטב לכל הכיוונים (גם אחורנית).
המין הידוע ביותר מבין מיני הקסנופוס הוא הצפרדע הרפואית המצויה (Xenopus laevis), המשמש תדיר כאורגניזם מודל.
מינים

Xenopus amieti
Xenopus andrei
Xenopus borealis
Xenopus boumbaensis
Xenopus clivii
Xenopus fraseri
Xenopus gilli
Xenopus itombwensis
צפרדע רפואית מצויה (Xenopus laevis)
Xenopus largeni
Xenopus lenduensis
Xenopus longipes
Xenopus muelleri
Xenopus petersii
Xenopus pygmaeus
Xenopus ruwenzoriensis
Xenopus tropicalis
Xenopus vestitus
Xenopus victorianus
Xenopus wittei
הערות שוליים

↑   Details of research on Xenopus
| --- | --- |
בקרת זהויות :  NLI: 987007529621705171  BnF: cb12039313d (data)  LCCN: sh85148804 
ערך זה הוא קצרמרבנושא בעלי חיים. אתם מוזמנים לתרום לוויקיפדיה ו.
קוברה סנגלית

| קוברה סנגלית> מצב שימור |
| --- | --- |
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: פתניים
סוג:: קוברה
מין:: קוברה סנגלית
שם מדעי
 Naja senegalensis

קוברה סנגלית (שם מדעי: Naja senegalensis) היא מין של קוברה הנפוצה במערב אפריקה.
מאפיינים

קוברה זו הוגדרה בעבר כתת-מין של המין קוברה מצרית אך הופרדה ממנה בשנת 2009. קוברה זו נבדלת מהקוברה המצרית בצבעיה שהם חום-אפור במרבית הגוף וצבע קרם בגחון ובזה שהיא גדולה יותר עם אורך מקסימלי של 2.45 מטר. הצעירים בעלי צבע אפור עם ראש וצוואר בצבע שחור עם כתם בצבע כתום שנעלם אצל הנחשים הבוגרים. הקוברה ניזונה בעיקר מלטאות אך גם ממכרסמים ועופות קטנים. הטורפים העיקריים שלה כוללים את כוח הנילוס, עופות דורסים ונמיות.
תפוצה

הקוברה נפוצה במערב אפריקה במדינות: סנגל, מאלי, גינאה, בורקינה פאסו, גאנה, ניז'ר, בנין, גינאה ביסאו, חוף השנהב וניגריה. בית הגידול לא ידוע אך משוער שהיא חיה בסוואנות,אזורים חצי-מדבריים וערבות עשב.
הערות שוליים

↑  קוברה סנגלית באתר הרשימה האדומה של IUCN
רובי בוסטיין

| --- | --- |

 לידה:  16 במרץ 1984 (בן 40) ג'ורג'יה שבארצות הברית
 עמדה:  קלע
 גובה:  1.91 מטר
 מכללה:  אוניברסיטת פורמן
 דראפט:  לא נבחר, 2007
 קבוצות כשחקן
 2007–2009   2009–2011  2012   2013–2015:  לאנד-סטד   גסטרה פלאמס   מכבי אשדוד   עירוני נס ציונה
 הישגים כשחקן
 הופעה במשחק האולסטאר ההולנדי (2009, 2010, 2011)   אליפות הולנד (2010)   גביע הולנד בכדורסל (2011)
רובי בוסטיין (אנגלית: Robby Bostain; נולד ב-16 במרץ 1984 בדולות שבג'ורג'יה) הוא כדורסלן אמריקאי יהודי המשחק בעמדת הקלע.
ביוגרפיה

בוסטיין הוא בן לאב ממוצא אמריקאי ולאם יהודייה. שיחק באוניברסיטת פורמן במשך 4 שנים. שם העמיד בעונתו האחרונה ממוצעים של כ-13 נק', ולמעלה מ-5 ריבאונדים ואסיסטים למשחק.
בוסטיין החל את הקריירה האירופאית שלו בהולנד, בקבוצת לאנד-סטד מהעיר זוולה (מחוז אוברייסל), בה שיחק שנתיים. בעונתו השנייה העמיד ממוצעים של 20.1 נק' (שני בליגה), 5.3 ריב', 4.9 אסיסטים (שלישי בליגה) ו-2.3 חטיפות למשחק, עם ממוצע של 40.8 אחוז לשלוש נקודות.
לאחר מכן המשיך שנתיים נוספות בקבוצת גסטרה פלאמס מהעיר חרונינגן, איתה זכה באליפות בעונתו הראשונה, וגביע הולנד וסגנות בעונתו השנייה. בעונתו האחרונה, 2010/11, במסגרתה שיחקה הקבוצה גם במוקדמות היורוליג וגם ביורוקאפ, העמיד בליגה ממוצע של 10.3 נק', 3.2 ריב', 3.1 אסיסטים ו-1.8 חטיפות למשחק.
משחקו הבולט במוקדמות היורוליג היה נגד קבוצת אוניקס קאזאן, בו הגיע ל-17 נק', 5 ריב', 2 אסיסטים ו-4 חטיפות. ובמסגרת משחקי היורוקאפ במשחק מול קבוצת בנאט קאנטו האיטלקית, בו הגיע ל-22 נק', 4 ריב', 2 אסיסטים ו-2 חטיפות.
בוסטיין נבחר לקחת חלק במשחק האולסטאר ההולנדי שלוש שנים ברציפות בין השנים 2009–2011.
בחודש ינואר 2012 חתם בקבוצת מכבי אשדוד ונחשב לישראלי מכוח היותו בן לאמא יהודייה. בחודש מאי בסיום אותה עונה, הגיע לממוצע של 5.7 (18 דקות) נקודות בעונה הסדירה ו-11 נקודות (29 דקות) במשחקי הפלייאוף. בנוסף הצליח להגיע עם הקבוצה עד לגמר הפיינל פור הישראלי, בו הפסידה אשדוד לקבוצת מכבי תל אביב.
רובי (כדורמים)

| --- | --- |

 מידע כללי
 תאריך ייסוד:  1971
 מדינה:  ספרד 
 מיקום:  רובי, ספרד
 ליגה:  ליגת העל הספרדית בכדורמים
 צבעי תלבושת:  כחול ולבן
 http://www.cnrubi.cat
 
מועדון השחייה רובי (בקטלאנית: Club Natació Rubí) הוא מועדון ספורט קטלוני שנוסד בשנת 1971. המחלקות העיקריות במועדון הן כדורמים ושחייה תחרותית, אך יש בו מחלקות נוספות, כגון טריאתלון ועוד.
נכון לשנת 2020 המועדון הוא מועדון הספורט הגדול ביותר בעיר רובי, עם כ-6,000 חברים רשומים ו-200 ספורטאים פעילים.
מחלקת הכדורמים היא המחלקה הבולטת במועדון, וגם קבוצת הגברים וגם קבוצת הנשים משחקות בליגת העל בכדורמים. במועדון התאמנו במהלך השנים מספר ספורטאים אולימפיים.
הערות שוליים

↑  Història, Club Natació Rubí (בקטלאנית)
ערך זה הוא קצרמרבנושא ספורט. אתם מוזמנים לתרום לוויקיפדיה ו.
קורינה מאי

| --- | --- |
אין תמונה חופשית
 לידה:  10 באוקטובר 1970 (בת 53) ברמן, הרפובליקה הפדרלית של גרמניה 
 שם לידה:  Corinna Meyer 
 מוקד פעילות:  גרמניה 
 תקופת הפעילות:  מ-1997 
 סוגה:  מוזיקת פופ 
 שפה מועדפת:  גרמנית 
 www.corinna-may.de
 פרופיל ב-IMDb
 
קורינה מאי (בגרמנית: Corinna May; נולדה ב-6 באוקטובר 1970) היא זמרת גרמנייה.
ביוגרפיה

מאי נולדה בברמן, מגיל צעיר התעניינה במוזיקה ושרה במקהלה של בית ספר.
היא השתתפה במספר תחרויות כישרונות וב-1997 יצא אלבומה הראשון אותו הפיקה בעצמה.
ב-1999 יצא אלבומה השני.
היא זכתה בקדם האירוויזיון הגרמני לשנת 1999 עם השיר “Hör den Kindern einfach zu”, אך לאחר מכן השיר נפסל כי התברר שיצא קודם לכן על ידי מבצע אחר ועל פי חוקי האירוויזיון כל השירים בתחרות צריכים להיות מקוריים ולא גרסאות כיסוי, השיר שזכה שבמקום השני בקדם נשלח לאירוויזיון שהתקיים באותה שנה בירושלים.
ב-2000, שנה לאחר מכן היא ניסתה בשנית לייצג את גרמניה באירוויזיון עם השיר "I Believe in God” והייתה במקום השני.
ב-2000 גם ביצעה דואט עם הזמרת ריבה מקנטייר
ב-2002 זכתה שוב בקדם האירוויזיון הגרמני עם השיר “I Can’t Live Without Music”, היא ייצגה את גרמניה באירוויזיון 2002 באסטוניה והייתה בו במקום ה-21.
ב-2006 התארחה במופע האומנותי של קדם האירוויזיון הגרמני.
צ'אוסקולו

| --- | --- |

 
 מאכלים
 סוג:  נקניק יבש, סאלומי 
 מוצא:  איטליה 
 מרכיבים עיקריים:  בשר חזיר 
 גבינות
 תו תקן:  protected geographical indication 
 
צ'אוסקולו (באיטלקית: Ciauscolo; לפעמים מבוטא גם ciavuscolo או ciabuscolo) הוא סוג של סאלומי איטלקי, אופייני לאזור מארקה (במיוחד נפת מצ'רטה), אם כי הוא נמצא בצריכה נרחבת גם באומבריה הסמוכה (במיוחד בשטח פוליניו וחלק מצפון ולנרינה).
אטימולוגיה

המילה ciauscolo קשורה למילה הדיאלקטית המקומית ciausculu, אם כי, מי מהן נובעת מהשנייה עדיין לא ברור. מקור אפשרי ל-ciauscolo הוא המילה הלטינית מימי הביניים cibusculum, שמשמעותה "אוכל קטן".
הכנה

צ'אוסקולו הוא נקניק מעושן ויבש, עשוי מבשר חזיר ושומן חתוך מהכתף ומהבטן. הוא מתובל בפלפל שחור, בשום וביין לבן. הבשר נטחן דק, מעורבב עם התבלינים ומתיישן, ממולא לתוך מעטפת נקניק ממעי חזיר, ונשאר לתקופת ייבוש של 12 עד 24 שעות. לאחר שהמשטח החיצוני שלו נהיה דביק, הנקניק מעושן קר מעל ענפי ערער למשך יומיים, ואז נתלה ליישון. על אף שניתן ליישן אותו חודש או יותר, הוא נאכל בדרך כלל לאחר שבועיים בלבד של עישון קצר יחסית. התוצאה היא בגרסה זו נקניק רך ולח מאוד שניתן למרוח על לחם, באופן דומה לחלק מסוגי הפטה. צ'אוסקולו קיבל מעמד של מעמד גאוגרפי מוגן בשנת 2009.
גרסה בחלקים מסוימים של מחוז מארקה נקראת ciauscolo di fegato, mazzafegato או fegatino, שבה כבד חזיר מוחלף בחלק מסוים מהשומן. זה גורם באופן טבעי לצבע הנקניק להיות כהה יותר, ותורם טעם עז. במקרה זה, גרידת תפוז ושומר או פרחים נכללים בתיבול.
לקריאה נוספת

רשימת מזונות מעושנים
הערות שוליים

↑  The Sagra del Ciauscolo in Moresco
↑  "A Moresco is the weekend of ciauscolo". אורכב מ-המקור ב-2020-10-13. נבדק ב-2018-09-21.
↑  "DISCIPLINARE DI PRODUZIONE IGP CIAUSCOLO". Regione Marche (באיטלקית).
↑  "Ciauscolo: Marche's Favourite Salumi - Great Italian Chefs". www.greatitalianchefs.com (באנגלית). נבדק ב-2024-05-23.
פתן שחור מצוי

| פתן שחור מצוי |
| --- | --- |
 פתן שחור מצוי
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
תת־מערכה:: בעלי חוליות
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: פתניים
סוג:: פתן שחור
מין:: פתן שחור מצוי
שם מדעי
 Walterinnesia aegyptia ‏Lataste, 1887

פתן שחור
פתן שחור
פתן שחור מצוי (שם מדעי Walterinnesia aegyptia) הוא מין של נחש ארסי ביותר החי במדבריות ברחבי המזרח התיכון וצפון אפריקה. בעבר הוא היה המין היחיד בסוג פתן שחור, אך המין פתן שחור מזרחי (Walterinnesia morgani) הופרד ממנו. נמנה בין תשעת הנחשים הארסיים בישראל.
תיאור

נחש זה הוא באורך בינוני המגיע לאורך מקסימלי של 1.3 מטרים (4.3 רגל) ומשקלו 1,035 גרם. הוא בעל גוף שחור ומבריק, זנב קצר וראש צר, שטוח ועבה הנבדל מן הצוואר. העיניים קטנות וכהות בעלות ראייה חלשה.
תפוצה ואזור מחיה

הפתן השחור נפוץ במזרח התיכון, במדינות: מצרים, ישראל, לבנון, ירדן, ערב הסעודית, עיראק, כווית, ומערב איראן.
בישראל מצוי בנגב (מאילת ועד צפון הנגב) בערבה ובבקעת הירדן עד 50 ק"מ צפונה ליריחו, ובמורדות המזרחיים של מדבר יהודה כולל מישור אדומים.
פתן שחור יימצא באזורים ערבתיים, במדבריות, בחולות ובאזורים סלעיים. אזורים בעלי לחות ומים מהווים גורם משיכה עבור הנחש, וכך גם אזורים מיושבים בתחום תפוצתו.
התנהגות ותזונה

במשך היום הוא שוהה לרוב מתחת לפני האדמה, במערות ונקיקים ומקומות מסתור אחרים. הוא משתמש בראשו דמוי היתד על מנת להתחפר מתחת לקרקע. הפתן השחור פעיל בלילה, וסובל טמפרטורות נמוכות מרוב הזוחלים באזור ועשוי להיות פעיל גם בטמפרטורות של 8 מעלות.
תזונתו מורכבת בעיקר ממכרסמים, ציפורים, לטאות וקרפדות, והוא ניזון גם מנבלות. חוש הריח המפותח שלו הוא החוש המרכזי שלו ומשמש אותו כדי לאתר ולצוד את טרפו. לאחר איתור הטרף הוא מכיש אותו הכשה ארוכה מבלי להרפות עד למותו, ולאחר מכן הוא בולע אותו באיטיות בשלמותו.
רבייה

בין החודשים יולי–אוגוסט הנקבה מטילה 10 עד 17 ביצים המהוות כשליש ממשקלה הכולל, והיא שומרת עליהן במשך חודשיים עד לבקיעתן. ברגע בקיעתם מגיעים הנחשים לאורך של 25 סנטימטרים וצבעם שחור. כעבור 3 שנים הם עשויים לגדול לאורך 80 ס"מ וכעבור חמש שנים לגודל של מטר ויותר.
ארס

הכשת הפתן השחור היא למעשה נשיכה ממושכת תוך כדי הזרקת ארס איטית יחסית; אופן הכשה זה מבדיל אותו מנחשים ארסיים אחרים בישראל. רוב הכשות הפתן השחור אינן קטלניות, ומאופיינות רק בתופעות מקומיות כגון נפיחות, אדמומיות וכאב. לעיתים זה ילווה בחום, סחרחורות וכאבי ראש.
עם זאת, על פי מדד LD50 עוצמת הארס של מין זה היא 0.4 מ"ג\ק"ג. לשם השוואה עוצמת הארס של קוברה הודית לפי מדד זה עומדת על 0.8 מ"ג\ק"ג, בעוד לקוברת הכף עוצמת ארס של 0.72 מ"ג\ק"ג; מכאן שעוצמת הארס של הפתן השחור חזקה משל שניהם, אך כמות הארס בהכשת הפתן השחור נמוכה משמעותית. כשארס הפתן השחור הוזרק במהלך ניסוי לארנב, נצפו תופעות של היפוגליקמיה והיפוקסיה.
ארס הפתן השחור הוא נוירוטוקסי מאוד (פועל על מערכת העצבים), המורגיני (גורם לשטפי דם) וכן בעל השפעה פרוטאוליטית (פירוק חלבונים בגוף). החדרתו לגוף גורמת לשיתוק שרירים ושיתוק מערכת הנשימה תוך זמן קצר יחסית מהזרקת הארס לקורבן, כמו גם להשפעות נרחבות נוספות שטרם נלמדו בשל מחסור במידע ובמחקר על נחש זה.
ארס > נסיוב

בשנות ה-90 של המאה ה-20 פותח נסיוב נגד ארס הנחש הזה בידי חוקרים מאוניברסיטת תל אביב.
הערות שוליים

↑  פתן שחור מצוי באתר הרשימה האדומה של IUCN
1 2 3 4  פתן שחור, באתר מדרשת שדה בוקר (ארכיון)
1 2  הכשת נחש באזורים מדבריים בישראל: תיאור מקרה וסקירה. מאתר חיל הרפואה של צה"ל
1 2  LD50 of venomous snakes מאתר SnakeDataBase
↑  Effect of black snake (Walterinnesia aegyptia) venom on the respiratory activity of some tissues of the rabbit
1 2  The Effect of Walterinnesia aegyptia Venom Proteins באתר BioMed Research International
↑  ארסי, רעיל או מסוכן? מאתר סנונית
קוריסיים

| קוריסיים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: שפמנונאים
משפחה:: קוריסיים
שם מדעי
 Callichthyidae ‏בונפרטה, 1838

Megalechis thoracata
קּוֹרְיָסִיִּים (שם מדעי: Callichthyidae) היא משפחה של דגים מסדרת השפמנונאים המצויים בנהרות ואגמים טרופיים באמריקה הדרומית.
מינים אלה קטנים, בעלי זיפים בולטים, בעלי שורות של חריצים גרמיים משני צידי גופם והם חיים בקרבה לקרקעית. רבים מהם הם דגי נוי המנקים את המים, בעיקר בני הסוג קורידורס.
במשפחה זו מינים מגוונים המסתגלים לאזורי מחיה וצורות חיים שונות. ביניהם כמה מינים המסוגלים לנשום אוויר וחיים במים דלים בחמצן.
מיון

תת-משפחת Callichthyinae
סוג Callichthys
סוג Dianema
סוג Hoplosternum
סוג Lepthoplosternum
סוג Megalechis
תת-משפחת Corydoradinae
סוג Aspidoras
סוג Brochis
סוג קורידורס (Corydoras)
סוג Scleromystax
הערות שוליים

↑  קורייסיים במילון בעלי חיים: דגי מים מתוקים (תשמ"א), 1981, באתר האקדמיה ללשון העברית
| --- | --- |
בקרת זהויות :  NLI: 987007293760005171
צבי פרקש

צבי "צ'יקו" פרקש (נולד ב-10 באוקטובר 1947) הוא כדורגלן עבר ישראלי, ששיחק בעמדת החלוץ, ומזוהה בעיקר עם הכח מכבי רמת גן, שם שיחק רוב הקריירה שלו, היה קפטן הקבוצה, לאחר מכן מאמנה ומנהלה המקצועי למספר תקופות לסירוגין.
קריירה

פרקש החל את דרכו במחלקת הנוער של גדנ"ע יהודה תל אביב, שם שיחק בצעירותו, ובגיל 18, בשנת 1965 שכנע אותו המאמן יצחק שניאור להגיע לקבוצת הכח מכבי רמת גן, כאשר התמורה שקיבל הייתה קטנוע חדש. שניאור החתים את פרקש כיוון שכוכבה הגדול גדי צלניקר היה פצוע והייתה צריכה חלוץ מוביל למסע משחקים באוסטריה שהשחקנים קיבלו כבונוס על הישגם הגדול בליגה, שם הרשים פרקש וכבש שער אחד.
בהמשך הקריירה התבלט פרקש במדי הקבוצה עד שנהפך לשחקן המרכזי שלה, ביחד עם יהודה שהרבני, איתה לקח את גביע המדינה לעונת 1968/1969, ובעונת 1970/1971, ולאחר מכן גם את אליפות המדינה הנוספת שלקחה הקבוצה בעונת 1972/1973.
ב-1972, כאשר נחשב לתקופה זו אחד החלוצים האיכותיים בישראל, הוזמן פרקש לראשונה לסגל נבחרת ישראל, ושיחק במדיה שנה לאחר מכן ב-1973, לו 4 הופעות ושער אחד, במסגרת מוקדמות מונדיאל 1974.
ב-1975 קיבל פרקש את סרט הקפטן בקבוצה והנהיג אותה עד לעזיבתו ב-1978 אז הפך להיות מאמן-שחקן במספר קבוצות קטנות בליגות הנמוכות יותר, שאפשרו לו להמשיך לשחק וגם להתחיל בקריירת האימון: סקציה נס ציונה, הפועל אור יהודה, הפועל קריית אונו ומכבי לזרוס חולון.
בהמשך פרש פרקש מכדורגל פעיל כשקיבל את משרת האימון בקבוצת העבר שלו הכח ב-1981, ממנה נפרד לאחר זמן מה, ולאחר מכן חזר תחת שרביטו של המנהל המקצועי אליעזר שפיגל. לאחר מכן הפך להיות מנהלה המקצועי של הקבוצה בעצמו.
בנו של צבי, אורן פרקש, היה שחקן כדורגל גם הוא במדי הפועל פתח תקווה, ונכדו של צבי (בנו של אורן) - איתי פרקש, שחקן כדורגל אף הוא שבצעירותו שיחק במכבי יפו ולאחר מכן בליגת המכללות בארצות הברית, וחזר לארץ ב-2020 על מנת לחפש קבוצה בעקבות התפרצות נגיף הקורונה שהפסיק את הכדורגל בארצות הברית.
תארים כשחקן

אליפויות: 1
1972/1973
גביע המדינה: 2
1968/1969, 1970/1971
הערות שוליים

↑  אשר גולדברג, החותן זימן, החתן בישל והבקיע, החותנת נישקה, הכלה המתינה, באתר הארץ, 21 בספטמבר 2003
↑  צבי פרקש מאמן הכח, עיתון מעריב, 4 בינואר 1981
↑  לייזר, תלמד מגיגי מה זה מנג'ר, עיתון חדשות, 17 בפברואר 1985
↑  סגלים ארציים בהכח-מכבי רמת-גן: מנהל: צבי פרקש (38), עיתון מעריב, 8 בספטמבר 1985
↑  פרקש זה לא רק צ'יקו, מאת מאיר ריפמן, עיתון מעריב, 29 באפריל 1978
↑  איתי פרקש חוזר לכדורגל הישראלי, מאת שלומי והבה, אתר דאבל פס, 21 באוגוסט 2020
קוריפודון

| קוריפודון |
| --- | --- |
 גולגולת של קוריפודון  איור של קוריפודון מ-1920
תקופה
סוף פלאוקן- אמצע אאוקן 57–46 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: כימולסטיים
תת־סדרה:: פאנטודונטה
סוג:: קוריפודון
שם מדעי
 Coryphodon ‏אוון, 1845

זוג קוריפודונים. ציור מ-1898.
קוריפודון (שם מדעי: Coryphodon; מילולית: "נקודות שיניים", על שם הנקודות שבלטו בקצה הטוחנות שלו) הוא סוג של יונק נכחד שחי בפלאוגן והשתייך לסדרה הנכחדת כימולסטיים.
מאפיינים

היצור חי באירופה, מונגוליה וסין, אך היגר לאמריקה הצפונית, שם היה היונק הצמחוני הגדול ביותר בתקופתו ושם מאובניו נמצאו בכמות הגדולה ביותר. הוא החליף את הברילמבדה (Barylambda) שדמתה לעצלן קרקע אך הייתה קרובתו לתת-הסדרה Pantodonta.
היצור דמה במראהו וגודלו להיפופוטם, אך היה שייך לקבוצה אחרת. הוא הגיע לאורך 2.5 מטר ולגובה של עד 1 מטר ושקל מעל חצי טון. אומדנים מדויקים יותר מעניקים שוני בין המינים מ-300 ק"ג עד ל-700 ק"ג, מה שהופך אותו לסוג הגדול ביותר בסדרתו. הוא היה בעל רגליים קצרות וגולגולת גדולה בעלת שיניים חדות ובייחוד זוג ניבים גדולים באמצע הלסת שבלטו החוצה מפיו. עם זאת מוחו היה קטן יחסית לכמעט כל יונק, במשקל של 90 גרם.
למרות מבנה שיניו המחודדות הוא היה כנראה אוכל עשב מגודל שניזון כמו היפופוטם מצמחייה מימית או אולי מעשבים קשיחים. כמו כן ייתכן שהייתה ליצור דו-צורתיות זוויגית כשהזכרים היו בעלי ניבים בולטים יותר מהנקבות, בדומה לפילים. הוא היה בעל עור עבה וייתכן כי חי ליד המים או אף בתוכם. בשל גודלו הוא הדף מעליו טורפים.
היונק נכחד באמצע האאוקן לפני 46 מיליון שנה.
מיני הקוריפודון

C. anax
C. anthracoideus
C. armatus
C. dabuensis
C. eocaenus
C. gosseleti
C. hamatus
C. lobatus
C. marginatus
C. oweni
C. pisuqti
C. proterus
C. repandus
C. radians
C. singularis
C. subquadratus
C. tsaganensis
C. ventanus
קולובים

| קולובים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פרימטים
תת־סדרה:: בעלי אף יבש
משפחה:: קופים בעלי זנב
תת־משפחה:: קולובים
שם מדעי
 Colobinae ‏Jerdon, 1867

קולובים (שם מדעי: Colobinae) הם תת-משפחה של קופים במשפחת קופים בעלי זנב החיים ביערות גשם באפריקה ובדרום-מזרח אסיה. כל המינים במשפחה זו הם אוכלי כל הניזונים בעיקר מעלים, מלבד הגנונים הנוטים יותר לאכול בשר והם בעלי לסתות מוארכות יותר.
מאפיינים

קולובים הם פרימטים בגודל "בינוני" בעלי זנבות ארוכים וצבעים מגוונים. הצבעים של כמעט כל החיות הצעירות שונים מאלו של המבוגרים. 
רוב המינים חיים על עצים אך חלקם חיים יותר על הקרקע. הם חיים בבתי גידול מגוונים ואקלימים שונים כגון יערות גשם, מנגרובים, יערות הרריים וסוונות אך הם לא חיים במקומות יבשים וצחיחים כמו מדבריות. הם חיים בקבוצות אך במבנים חברתיים שונים. עיקר תזונתם היא עלים אך לפעמים יאכלו גם פרחים, פירות וחרקים מזדמנים. כדי לסייע בעיכול של העלים הקשים קיבתם מורכבת ממספר חדרים, ההופכת אותם ל"מעלי הגירה" היחידים בקרב הפרימטים. הריון אורך כשישה עד שבעה חודשים. צעירים נגמלים סביבות גיל שנה ומגיעים לבגרות בגילי 3 עד 6. תוחלת חייהם היא כ-20 שנה.
סוגים

קולובוס (Colobus)
קולובוס אדום (Piliocolobus)
סוג ומין יחיד קולובוס ירוק (Procolobus verus)
לוטונג (Trachypithecus)
לנגור (Presbytis)
לנגור אפור (Semnopithecus)
דוק (Pygathrix)
חרומף (Rhinopithecus)
סוג ומין יחיד קוף חוטם (Nasalis larvatus)
סוג ומין יחיד לנגור זנב-חזיר (Simias concolor)
מסופיתקוס (Mesopithecus) - נכחד
גלריה

קולובוס אדום זנזיברי
קולובוס גרזה
קוף חוטם
לוטונג ג'אווה
קיוטאקה קווגוצ'י

| --- | --- |

 לידה:  3 בדצמבר 1892 קוצ'י, האימפריה היפנית
 פטירה:  16 במאי 1961 (בגיל 68) יפן 
 מדינה:  האימפריה היפנית, יפן 
 השתייכות:  הצבא הקיסרי היפניהצבא היפני הקיסרי
 תקופת הפעילות:  1914–1945 (כ־31 שנים)
 דרגה:  מייג'ור גנרל
 פעולות ומבצעים
 מלחמת העולם השנייה: קרב גוודלקנל
 
זהו שם יפני; שם המשפחה הוא .
קיוטאקה קווגוצ'י (ביפנית: 川口 清健;‏ 3 בדצמבר 1892 - 16 במאי 1961) היה גנרל בצבא היפני הקיסרי במלחמת העולם השנייה.
ביוגרפיה

קווגוצ'י נולד במחוז קוצ'י, וסיים את לימודיו במחזור ה-26 של האקדמיה הצבאית הקיסרית בשנת 1914, ואת לימודיו במכללת המטה של הצבא ב-1922. במהלך מרבית שנות ה-20 ושנות ה-30 שימש במספר תפקידי מטה שונים בארמיית אזור צפון סין וביפן, וב-1940 קיבל דרגת מייג'ור גנרל.
באותה שונה קיבל קווגוצ'י את הפיקוד על החטיבת הרגלים ה-35, תחת הארמייה הדרומית היפנית. החטיבה נחתה ולחמה בבורנאו הבריטית בדצמבר 1941 ובינואר 1942, ולאחר מכן נחתה גם בסבו ובמינדנאו שבפיליפינים.
בחודש ספטמבר 1942 נחתה החטיבה ה-35 בגוודלקנל שבאיי שלמה, בתגובה לנחיתות בעלות הברית שם, שסימנו את תחילת קרב גוודלקנל. מטרת החטיבה הייתה לכבוש את שדה התעופה שדה הנדרסון שהקימו בעלות הברית, או לכל הפחות למנוע את השימוש בו. בקרב רכס אדסון, בליל ה-13 בספטמבר, תקפה החטיבה ה-35 את קווי בעלות הברית מסביב לשדה התעופה, אך נהדפה תוך שהיא סופגת אבדות רבות, ולבסוף נאלצה לסגת משדה הקרב. מאוחר יותר הודח קווגוצ'י מהפיקוד על החטיבה ה-35 בשל אי מילוי פקודות במהלך קרב שדה הנדרסון, ונשלח חזרה ליפן.
בשל תפקודו בגוודלקנל, ובשל מחלה בה לקה בעת שהותו באי, יצא קווגוצ'י משירות פעיל לתקופה ארוכה, ורק במרץ 1945 קיבל את הפיקוד על חיל המצב שהיה אמון על הגנת האי צושימה. לאחר המלחמה נעצר קווגוצ'י על ידי הרשויות הכיבוש של בעלות הברית ביפן, ועמד למשפט בעוון ביצוע פשעי מלחמה, ובהם סיוע להוצאה להורג של שופט בית המשפט העליון של הפיליפינים, חוזה אבאד סנטוס. הוא נכלא בכלא סוגמו שבטוקיו בין השנים 1946 ו-1953.
קיוטאקה קווגוצ'י נפטר ביפן ב-1961.
לקריאה נוספת

Frank, Richard. Guadalcanal: The Definitive Account of the Landmark Battle'. Random House, 1990. ISBN 0-394-58875-4.
Fuller, Richard. Shokan: Hirohito's Samurai. Arms and Armour Press, 1992. ISBN 1-85409-151-4.
Harries, Meirion; Susie Harries. Soldiers of the Sun : The Rise and Fall of the Imperial Japanese Army. Random House, 1994. ISBN 0-679-75303-6.
קייט וולש

| --- | --- |

וולש, 2011
 לידה:  13 באוקטובר 1967 (בת 56) סן חוזה, קליפורניה, ארצות הברית ארצות הברית 
 שם לידה:  Kathleen Erin Walsh 
 מדינה:  ארצות הברית ארצות הברית
 תקופת הפעילות:  מ-1995 
 מקום לימודים:  אוניברסיטת אריזונה  Catalina Magnet High School  Rincon High School 
 פרסים והוקרה:  פרס סטלייט 
 http://www.katewalsh.com
 פרופיל ב-IMDb
 
קייטלין ארין "קייט" וולש (באנגלית: Kathleen Erin "Kate" Walsh; נולדה ב-13 באוקטובר 1967) היא אשת עסקים ושחקנית קולנוע וטלוויזיה אמריקאית. היא מוכרת בשל תפקידה בסדרות הדרמה של רשת ABC "האנטומיה של גריי" ו"מרפאה פרטית", בהן היא מגלמת את הדמות ד"ר אדיסון מונטגומרי-שפרד, והסדרה "13 סיבות" בה היא מגלמת דמותה של אוליביה בייקר, וכסוכנת בסדרת גיבורי-העל "אקדמיית המטרייה".
ביוגרפיה

וולש נולדה בסאן חוזה, קליפורניה לאנג'לה וג'וזף פטריק. אמה ממוצא איטלקי ואביה ממוצא אירי. היא גדלה בטוסון, אריזונה וחונכה בחינוך קתולי. אמה של וולש, מתגוררת בנבדה, ולוולש שתי אחיות ושני אחים (שון וג'ו, יוצרי סרטים). וולש למדה באוניברסיטת אריזונה בזמן שהופיעה בתיאטרון האזורי.
קריירה

וולש החלה לדגמן ביפן בשנות השמונים, שם לימדה גם אנגלית. בהמשך היא עברה לשיקגו והחלה להעביר סדנאות משחק ב"תיאטרון פיבן". היא עבדה גם ב־NPR. היא עברה לניו יורק והחלה להשתתף בהצגות באוף-ברודוויי.
וולש הקימה את חברת האופנה "Boyfriend LLC" ב-2010.